
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1363 

4 Ιουνίου 2013 


ΑΠΟΦΑΣΕΙ Σ 

Αριθ. 18034 

Κατάρτιση του Οργανισμού Εσωτερικής Υπηρεσίας της 
Δημοτικής Επιχείρησης'Υδρευσης Αποχέτευσης Θερ¬ 
μαϊκού (Δ.Ε.Υ.Α.Θ.) του Δήμου Θερμαϊκού Νομού Θεσ¬ 
σαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις α) των άρθρων 1, 63, 97, 98, 214, 225, 238, 
254, 257, 258, 266, 280 και 283 του Ν. 3852/2010 «Νέα Αρ¬ 
χιτεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης» (ΦΕΚ 87/Α/2010), 
β) του άρθρου 7 του Ν. 1069/1980, όπως τροποποιήθηκε 
με το άρθρο 6 παρ. 14 του Ν. 2307/1995 (ΦΕΚ 113/Α/1995) 
γ) των άρθρων 5 και 7 του Ν. 3469/2006 «Εθνικό Τυπο¬ 
γραφείο, Εφημερίς της Κυβερνήσεως και λοιπές λοιπές 
διατάξεις» (ΦΕΚ 131/Α/2006), δ) των άρθρων 8 και 24 του 
Π.Δ. 142/2010 «Οργανισμός της Αποκεντρωμένης Διοίκησης 
Μακεδονίας-Θράκης» (ΦΕΚ 235/Α/2010), ε) του άρθρου 90, 
το οποίο κυρώθηκε με το άρθρο πρώτο του Π.Δ. 63/2005 
(ΦΕΚ 98/Α/2005) «Κωδικοποίηση της νομοθεσίας για την 
Κυβέρνηση και τα κυβερνητικά όργανα» που αφορούν 
τον έλεγχο των δαπανών που προκαλούν οι κανονιστικές 
διοικητικές πράξεις, στ) του Π.Δ. 50/2001 «Καθορισμός των 
προσόντων διορισμού σε θέσεις φορέων του δημόσιου 
τομέα» (ΦΕΚ 39/Α/2001), όπως τροποποιήθηκε και ισχύει). 

2. Το αριθ. 32.146/30.05.2011 έγγραφο της Αποκεντρω¬ 
μένης Διοίκησης Μακεδονίας - Θράκης αναφορικά με 
τον έλεγχο νομιμότητας της αριθ. 219/2011 απόφασης 
του Δημοτικού Συμβουλίου του Δήμου Θερμαϊκού Νομού 
Θεσσαλονίκης, σχετικά με τη σύσταση της Δημοτικής 
Επιχείρησης'Υδρευσης Αποχέτευσης (ΔΕΥΑ) του Δήμου 
Θερμαϊκού με τη συγχώνευση των ΔΕΥΑ των Δήμων Μη- 
χανιώνας και Επανομής (ΦΕΚ 1549/ Β/27.06.2011). 

3. Την αριθ. 211/2012 απόφαση του Διοικητικού Συμβουλί¬ 
ου της Δ.Ε.Υ.Α. Δήμου Θερμαϊκού, με την οποία εγκρίθηκε 
ο Οργανισμός Εσωτερικής Υπηρεσίας αυτής. 

4. Τη γνώμη του Δημοτικού Συμβουλίου Δήμου Θερμαϊ¬ 
κού, όπως διατυπώθηκε στην αριθ. 49/2013 απόφασή του, 
για την κατάρτιση του Οργανισμού Εσωτερικής Υπηρεσί¬ 
ας της παραπάνω επιχείρησης, αποφασίζουμε: 


Εγκρίνουμε την αριθ. 211/2012 απόφαση του Διοικη¬ 
τικού Συμβουλίου της Δ.Ε.Υ.Α. Δήμου Θερμαϊκού, που 
αφορά την κατάρτιση του Οργανισμού Εσωτερικής Υπη¬ 
ρεσίας της Δημοτικής Επιχείρησης'Υδρευσης Αποχέτευ¬ 
σης Θερμαϊκού (Δ.Ε.Υ.Α.Θ.) του Δήμου Θερμαϊκού Νομού 
Θεσσαλονίκης, ύστερα από την αριθ. 49/2013 σύμφωνη 
γνώμη του Δημοτικού Συμβουλίου του οικείου Δήμου, 
ως εξής: 

Αρθρο 1 

Αντικείμενο Κανονισμού Εσωτερικών Υπηρεσιών 

1. Με τον παρόντα Κανονισμό Εσωτερικών Υπηρεσιών 
(Κ.Ε.Υ.) της Δημοτικής Επιχείρησης'Υδρευσης - Αποχέ¬ 
τευσης του Δήμου Θερμαϊκού (Δ.Ε.Υ.Α.Θ.), η οποία χά- 
ριν συντομίας θα αναφέρεται εφεξής ως ΕΠΙΧΕΙΡΗΣΗ, 
ρυθμίζονται τα ζητήματα που αφορούν στην οργάνωση, 
διάρθρωση, σύνθεση, αρμοδιότητες και στη λειτουργία 
των υπηρεσιών της, στις θέσεις εργασίας, στο ανώτατο 
όριο του αριθμού προσωπικού της, καθώς και κάθε άλλο 
θέμα σχετικό με την οργάνωση των υπηρεσιών της. 

Αρθρο 2 

Γ ενική Μορφή Οργάνωσης της Επιχείρησης 

2.1 Η ΕΠΙΧΕΙΡΗΣΗ διοικείται από το Διοικητικό Συμβούλιο, 
τα μέλη του οποίου ορίζονται μαζί με τους αναπληρωτές 
τους από το Δημοτικό Συμβούλιο. 

2.2 Οι εργασίες της ΕΠΙΧΕΙΡΗΣΗΣ διευθύνονται από Δι¬ 
ευθυντή, ο οποίος διορίζεται από το Διοικητικό Συμβούλιο 
και είναι υπόλογος σ’ αυτό για την εύρυθμη λειτουργία 
της. 


Αρθρο 3 

Ερμηνεία - Μεταβολές Κανονισμού 

3.1 Οι διατάξεις του Κανονισμού συμπληρώνονται και 
ερμηνεύονται με απόφαση του Διοικητικού Συμβουλίου. Η 
τροποποίησή του γίνεται με την κάθε φορά προβλεπόμενη 
νόμιμη διαδικασία. Οι αρμοδιότητες των επί μέρους διοι¬ 
κητικών ενοτήτων της ΕΠΙΧΕΙΡΗΣΗΣ θεωρούνται ενδεικτι¬ 
κές και όχι αποκλειστικές του περιεχομένου εργασίας και 
επομένως μπορεί να ανατίθενται από τον Διευθυντή, στο 
προσωπικό κάθε ενότητας, καθήκοντα που δεν αναφέρο- 
νται με συγκεκριμένο τρόπο στην αντίστοιχη περιγραφή 
του περιεχομένου εργασίας της, αλλά εντάσσονται στο 
ουσιαστικό περιεχόμενό της. 

3.2 Σε περίπτωση που η ΕΠΙΧΕΙΡΗΣΗ αναλάβει και άλλες 
δραστηριότητες πέρα από αυτές που αναψέρονται στον 
παρόντα Κανονισμό, το Διοικητικό Συμβούλιο συμπλη¬ 
ρώνει ή και τροποποιεί με τις απαραίτητες διοικητικές 
ενότητες και τις αντίστοιχες περιγραφές αρμοδιοτήτων 
τους τον ισχύοντα Κανονισμό. Επίσης μπορεί να μετα¬ 
βάλλει τον ανώτατο αριθμό προσωπικού της. Για όλες 
τις παραπάνω μεταβολές οι αποφάσεις του Διοικητικού 
Συμβουλίου της Επιχείρησης εγκρίνονται από το Δημοτικό 
Συμβούλιο. 

3.3 Η θέσπιση από τον Κανονισμό συγκεκριμένων Γ ρα¬ 
φείων, ως υποδιαιρέσεων ενός Τμήματος, δεν υποχρεώνει 
την ΕΠΙΧΕΙΡΗΣΗ να στελεχώνει με διαφορετικά άτομα τις 
υποδιαιρέσεις αυτές. Αντίστροφα, εάν αυτό κριθεί σκόπι¬ 
μο, είναι δυνατή η παραπέρα κατάτμηση ενός Τμήματος 
σε περισσότερα από τα αναφερόμενα στον παρόντα Κα¬ 
νονισμό Γ ραφεία. 

Αρθρο 4 

Οργανωτική Διάρθρωση 
των Υπηρεσιών της Επιχείρησης 

4.1 Τα διαδοχικά διοικητικά επίπεδα της οργανωτικής 
διάρθρωσης της ΕΠΙΧΕΙΡΗΣΗΣ είναι: 

- Διοικητικό Συμβούλιο - Πρόεδρος 

- Διεύθυνση 

- Υπηρεσία 

- Τμήμα 

- Γ ραφείο / Συνεργείο 

Οι αντίστοιχοι υπεύθυνοι των παρακάτω διοικητικών 
επιπέδων ονομάζονται: 

- Γ ενικός Διευθυντής 

- Διευθυντής Υπηρεσίας 

- Προϊστάμενος Τμήματος Οικονομικών Υπηρεσιών 

- Προϊστάμενος Τμήματος Διοικητικών Υπηρεσιών 

- Υπεύθυνος Γ ραφείου / Συνεργείου 


4.2 Οι διοικητικές ενότητες που υπάγονται άμεσα στη 
Διεύθυνση είναι 

Α. Τεχνική Υπηρεσία 

Β. Διοικητική - Οικονομική Υπηρεσία 

Στη Διοίκηση (ΔΣ) υπάγονται επίσης ο Νομικός Σύμβου¬ 
λος, ενώ οι τυχόν εξωτερικοί σύμβουλοι που είναι δυνατόν 
να χρησιμοποιηθούν υπάγονται στη διεύθυνση. 

4.3 Η επί μέρους διάρθρωση της Τεχνικής Υπηρεσίας 
είναι η εξής: 

Διεύθυνση τεχνικής υπηρεσίας με τα εξής τμήματα: 

Α) Τμήμα Μελετών - Κατασκευών, που έχει την ευθύ¬ 
νη για τη μελέτη και κατασκευή των επεκτάσεων των 
δικτύων. 

Β) Τμήμα Λειτουργίας Συστημάτων που αποτελείται 
από το: 

Β1) Γ ραφείο Συντήρησης και νέων συνδέσεων, που έχει 
την ευθύνη για τη συντήρηση των δικτύων και τις νέες 
συνδέσεις. 

Β2) Γραφείο Λειτουργίας Δικτύων και Εγκαταστάσε¬ 
ων, που έχει την ευθύνη για τη λειτουργία των δικτύων 
ύδρευσης - αποχέτευσης, των αντλιοστασίων και γενικά 
όλου του Η/Μ εξοπλισμού της Επιχείρησης. 

4.4 Η επί μέρους διάρθρωση της Διοικητικής-Οικονομι- 
κής Υπηρεσίας είναι η εξής: 

Διεύθυνση Διοικητικής και οικονομικής υπηρεσίας με 
τα εξής τμήματα: 

Α) Τμήμα Διοικητικών Υπηρεσιών: 

Γραφείο Διοικητικής Μέριμνας και Προμηθειών, που 
έχει την ευθύνη της γραμματειακής εξυπηρέτησης της 
ΕΠΙΧΕΙΡΗΣΗΣ, τα θέματα του προσωπικού και τα θέματα 
προμηθειών. 

Β) Τμήμα Οικονομικών Υπηρεσιών: 

Β1) Λογιστήριο 

Β2) Ταμείο. 

Με βάση τα παραπάνω το οργανόγραμμα της ΔΕΥΑΘ 
έχει ως εξής: 





























ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


20887 


Αρθρο 5 

Συμβούλιο Προγραμματισμού 

5.1 Το Συμβούλιο Προγραμματισμού της ΕΠΙΧΕΙΡΗΣΗΣ 
αποτελεί συμβουλευτικό όργανο υποστήριξης του έργου 
της Διεύθυνσης με τις εξής αρμοδιότητες: 

α. Κατάρτιση και εισήγηση προγραμμάτων δράσης τα 
οποία είναι δυνατόν να περιλαμβάνουν: 

- Προγράμματα επενδύσεων 

- Προγράμματα έργων 

- Προγράμματα λειτουργίας κ.λπ. 

β. Παρακολούθηση εξελικτικής πορείας εφαρμογής των 
προγραμμάτων δράσης και τυχόν αναθεώρησή τους. 

5.2 Η τελική λήψη απόφασης για συγκεκριμένο πρό¬ 
γραμμα δράσης και διατύπωση σχετικής εισήγησης στο 
Διοικητικό Συμβούλιο ανήκει στις αρμοδιότητες της Δι¬ 
εύθυνσης της ΕΠΙΧΕΙΡΗΣΗΣ. 

5.3 Στο Συμβούλιο Προγραμματισμού της ΕΠΙΧΕΙΡΗΣΗΣ 
συμμετέχουν: 

- Ο Πρόεδρος ή ένα μέλος του Δ.Σ. της ΕΠΙΧΕΙΡΗΣΗΣ 

- Ο Διευθυντής 

- Οι Προϊστάμενοι των Υπηρεσιών 

- Οι υπεύθυνοι των Τμημάτων 

- Ανάλογα με το προς συζήτηση αντικείμενο τυχόν ει¬ 
δικοί σύμβουλοι της ΕΠΙΧΕΙΡΗΣΗΣ. 

- Ο εκπρόσωπος των εργαζομένων 

5.4 Το Συμβούλιο Προγραμματισμού συγκαλείται του¬ 
λάχιστον μια φορά το τρίμηνο, μετά από πρόσκληση της 
Διεύθυνσης. 

Αρθρο 6 

Α. Διευθυντής Διοικητικής και Οικονομικής Υπηρεσίας 

Ο Διευθυντής Δ.Ο.Υ. πρόίσταται της Διοικητικής και 
Οικονομικής Υπηρεσίας συντονίζοντας τις εργασίες τους 
και είναι υπεύθυνος απέναντι στον Γεν. Διευθυντή για 
τις πράξεις ή και τις παραλείψεις των υπηρεσιών που 
πρόίσταται. 

Είναι υπεύθυνος: 

- Για τη σύνταξη του προϋπολογισμού της Επιχείρησης. 

- Για τη σύνταξη του ισολογισμού και των πάσης φύσης 
οικονομικών καταστάσεων της Επιχείρησης. 

- Για τη σύνταξη του προϋπολογισμού της Επιχείρησης. 

- Για τη σύνταξη της ετήσιας απογραφής των πάσης 
φύσεως περιουσιακών στοιχείων της Επιχείρησης η οποία 
πρέπει να έχει συντελεσθεί μέσα σε ένα μήνα από τη λήξη 
του ημερολογιακού έτους. 

- Για την εισήγηση των προγραμμάτων επενδύσεων 
της Δ.Ε.Υ.Α. καθώς και της τιμολογιακής πολιτικής της 
Επιχείρησης. 

- Για την εισήγηση και κατάρτιση των περιοδικών προ¬ 
ϋπολογισμών της επιχείρησης και την κανονική τήρησή 
τους, την κατάρτιση μηνιαίων και τριμηνιαίων ταμιακών 
προϋπολογισμών καθώς και την κατάρτιση εβδομαδιαί¬ 
ων προϋπολογιζόμενων εισπράξεων και πληρωμών αφού 
λάβει υπόψη τα στοιχεία που του παρέχουν τα αρμόδια 
τμήματα. 

- Για τη σύνταξη της συγγραφής υποχρεώσεων και τους 
όρους της διακήρυξης των διαγωνισμών που αφορούν 
την προμήθεια μηχανών γραφείου, Η/Υ και συστημάτων, 
γραφικής ύλης, εντύπων, ειδών καθαριότητας και λοιπών 
ειδών διοικητικής φύσεως. 

- Για την εποπτεία και την καλή εξυπηρέτηση των κα¬ 
ταναλωτών. 

- Για την εποπτεία των τμημάτων της αρμοδιότητάς του 
όπως του Λογιστηρίου, του Ταμείου, της αποθήκης και 
των διαδικασιών προμηθειών της Δ.Ε.Υ.Α., του γραφείου 


καταναλωτών, του γραφείου προσωπικού, του γραφείου 
υδρομετρητών, του γραφείου υδραυλικών καθώς και κάθε 
τμήματος της αρμοδιότητάς του. 

- Για την παρακολούθηση της αποδοτικότητας του 
προσωπικού της Δ.Ο.Υ. και τη σύνταξη των εκθέσεων 
ατομικής αξιολόγησης. 

- Για τον γενικό έλεγχο εκτέλεσης των πάσης φύσεως 
εργασιών της υπηρεσίας, σύμφωνα με τους αντίστοιχους 
κανονισμούς. 

- Γ ια την τήρηση των διατάξεων του Ο.Ε.Υ. καθώς επί¬ 
σης και του κανονισμού διαχείρισης και προμηθειών της 
Επιχείρησης. 

- Γ ια οποιοδήποτε ζήτημα οικονομικής φύσεως γί αυτό 
και διενεργεί τακτικά έλεγχο σε κάθε τμήμα της Οικο¬ 
νομικής Υπηρεσίας. 

- Ελέγχει και υπογράφει τα διάφορα τιμολόγια για 
προμήθειες και εκτέλεση εργασιών. Επίσης θεωρεί τα 
τιμολόγια των προμηθευτών κατά εξουσιοδότηση του 
Γ εν. Διευθυντή. 

- Ελέγχει, και υπογράφει τα εντάλματα πληρωμών, τα 
γραμμάτια είσπραξης, τα δελτία συμψηφιστικών εγγρα¬ 
φών καθώς και τα δικαιολογητικά που τα συνοδεύουν. Με 
εξουσιοδότηση του Γ εν. Διευθυντή θεωρεί τα εντάλματα 
πληρωμής. 

- Ελέγχει καθημερινά το ταμείο και φροντίζει για την 
σωστή χρηματοοικονομική διαχείριση αυτού και φροντίζει 
ώστε να υπάρχουν μικρά ταμειακά υπόλοιπα. 

- Ελέγχει και παρακολουθεί την ομαλή είσπραξη όλων 
των απαιτήσεων της Επιχείρησης. 

- Φροντίζει για την κανονική είσπραξη και έγκαιρη από¬ 
δοση των λογαριασμών Δημοσίου, των Ασφαλιστικών τα¬ 
μείων και λοιπών τρίτων. 

- Φροντίζει για την παρακολούθηση απορρόφησης πι¬ 
στώσεων και χρηματοδοτήσεων ενημερώνοντας τον Γ εν. 
Διευθυντή. 

- Χρησιμοποιεί οποιονδήποτε από το προσωπικό της 
Υπηρεσίας του για την εκτέλεση κάθε άλλης, συναφούς 
με την ειδικότητά του, εργασίας ανάλογα με τις ανάγκες 
που παρουσιάζονται σε κάθε τμήμα. 

- Παραλαμβάνει την εισερχόμενη αλληλογραφία και 
κατανέμει αυτή στα αρμόδια τμήματα. 

- Καταρτίζει με την βοήθεια των προϊσταμένων της 
Διοικητικής και Οικονομικής Υπηρεσίας το ενημερωτικό 
τεύχος όπως ορίζει το άρθρο 10 του Ν. 1069/80. 

- Μετέχει σε συνεδριάσεις του Δ.Σ. εφόσον το ζητήσει 
ο Πρόεδρος. 

- Τον Διευθυντή Δ.Ο.Υ. απουσιάζοντα ή κωλυόμενο ανα¬ 
πληρώνει προϊστάμενος τμήματος της Υπηρεσίας κατόπιν 
αποφάσεως του Δ/κού Συμβουλίου. 

Β. Αρμοδιότητες Γ ενικού Διευθυντή 

1. Ο Γ ενικός Διευθυντής της ΕΠΙΧΕΙΡΗΣΗΣ μεριμνά για: 

α. Την εκπλήρωση του σκοπού για τον οποίο συστάθηκε 
η Επιχείρηση. 

β. Την κατάρτιση του πενταετούς προγράμματος δρά¬ 
σης. 

γ. Την κατάρτιση του ετήσιου προγράμματος δράσης. 

δ. Την κατάρτιση για κάθε έτος προγράμματος επεν¬ 
δύσεων για το επόμενο οικονομικό έτος, υποδεικνύοντας 
τις εγκεκριμένες ή προτεινόμενες πηγές χρηματοδότησής 
του. 

ε. Τη σύνταξη του προϋπολογισμού εσόδων και εξόδων 
της ΕΠΙΧΕΙΡΗΣΗΣ, δυο (2) τουλάχιστον μήνες πριν από την 
έναρξη κάθε οικονομικού έτους. 

στ. Την κατάρτιση των αναγκαίων αναμορφώσεων και 
τροποποιήσεων στα προγράμματα κατασκευής των έρ¬ 
γων και τον ετήσιο προϋπολογισμό εσόδων και εξόδων. 

ζ. Τη σύνταξη του ετησίου απολογισμού της ΕΠΙΧΕΙΡΗ¬ 
ΣΗΣ, μέσα σε τρεις (3) μήνες από τη λήξη κάθε οικονο¬ 
μικού έτους. 

2. Ο Διευθυντής ελέγχει την καθημερινή εργασία της 
ΕΠΙΧΕΙΡΗΣΗΣ, παραλαμβάνει την αλληλογραφία της Επι¬ 
χείρησης και την κατανέμει δια του πρωτοκόλλου στα 
Τμήματα, εποπτεύει τη διεξαγωγή των εργασιών κάθε 
Τμήματος, διοικεί το προσωπικό και εισηγείται προς το 
Διοικητικό Συμβούλιο για: 

α. Την ανάθεση μελετών, την εκτέλεση έργων και τη διε¬ 
νέργεια προμηθειών σύμφωνα με τις ισχύουσες διατάξεις. 

β. Την ανάθεση της εκτέλεσης έργων ή τμημάτων έργων 
σε υπεργολάβους. 

γ. Την εκποίηση ή εκμίσθωση ακινήτων ή κινητών πραγ¬ 
μάτων που ανήκουν στην Επιχείρηση, 
δ. Τη σύναψη δανείων. 

ε. Την έγκριση του προϋπολογισμού της Επιχείρησης, 
του προγράμματος εκτέλεσης έργων και προμηθειών, 
καθώς και των αναμορφώσεών τους. 

στ. Την έγερση αγωγών και άσκηση ένδικων μέσων ή 
την παραίτηση από αυτά, καθώς και για κάθε συμβιβασμό. 

ζ. Τη λήψη κατάλληλων μέτρων για την ασφάλεια των 
εργαζομένων και την τήρηση των διατάξεων της εργα¬ 
τικής νομοθεσίας. 

3. Ο Διευθυντής έχει τη μέριμνα και την ευθύνη της 
εκτέλεσης των αποφάσεων του Διοικητικού Συμβουλίου 
και μετέχει των συνεδριάσεων του Διοικητικού Συμβου¬ 
λίου, όπου εισηγείται τα προς συζήτηση θέματα χωρίς 
δικαίωμα ψήφου. 

4. Ο Διευθυντής αποφασίζει για: 

α. Την εκτέλεση κάθε φύσης έργων ή προμηθειών και 
την ανάληψη υποχρεώσεων, εφόσον η ολική δαπάνη δεν 
υπερβαίνει ένα χρηματικό όριο που καθορίζεται με από¬ 
φαση του Διοικητικού Συμβουλίου της ΕΠΙΧΕΙΡΗΣΗΣ. 

β. Την τοποθέτηση του προσωπικού στις προβλεπόμενες 
στον Κανονισμό θέσεις εργασίας και τη χορήγηση αδειών 
στο προσωπικό κατόπιν εισηγήσεων των αρμόδιων κατά 
περίπτωση προϊσταμένων 

5. Τον Διευθυντή αναπληρώνει όταν απουσιάζει ή κωλύ¬ 
εται, ο κατά βαθμό ανώτερος των Διευθυντών ή ελλείψει 
αυτών, των Προϊσταμένων των Τμημάτων της Επιχείρη¬ 
σης, και επί ισοβαθμών, απαιτείται απόφαση του Δ.Σ. της 
επιχείρησης σύμφωνα με τα οριζόμενα στην παρ. 7 του 
άρθρ. 6 του Ν. 1069/80. 

Άρθρο 7 

Αρμοδιότητες Προϊσταμένου Τμήματος & 
Υπεύθυνου Γραφείου 

Οι Προϊστάμενοι Τμημάτων ή οι Υπεύθυνοι, Γραφείων 
(εκτός του Γραφείου Νομικών θεμάτων που υπάγεται 
στον Πρόεδρο) ευθύνονται έναντι του Διευθυντή, για την 
αποτελεσματική και αποδοτική λειτουργία και εκτέλεση 
των εργασιών που αναλαμβάνει το Τμήμα ή Γ ραφείο. Στα 
πλαίσια της ευθύνης αυτής οι Προϊστάμενοι Τμημάτων ή 
οι Υπεύθυνοι, Γ ραφείων προβαίνουν σε κάθε ενέργεια και 
μέτρο που προωθεί την αποτελεσματική και αποδοτική 
λειτουργία του Τ μήματος / Γ ραφείου, καθώς και την ανά¬ 
πτυξη και την προώθηση των εργασιών του στα πλαίσια 
του αντικειμένου του. 

Ειδικότερα οι αρμοδιότητες των Προϊσταμένων Τμήμα¬ 
τος είναι οι ακόλουθες (Ανάλογες είναι και οι αρμοδιότη¬ 
τες του Υπεύθυνου Γ ραφείου): 


• Εισήγηση προς το Διευθυντή για τα προγράμματα 
δράσης του Τμήματος. 

• Μέριμνα για την αποτελεσματική και αποδοτική εφαρ¬ 
μογή των νόμων, των αποφάσεων και των οδηγιών των 
οργάνων διοίκησης της Επιχείρησης. 

• Ενημέρωση του Διευθυντή για την πορεία υλοποίησης 
των έργων / εργασιών του Τμήματος. 

• Παρακολούθηση, συντονισμός και έλεγχος της υλοποί¬ 
ησης των έργων / εργασιών που αναλαμβάνει το Τμήμα 
από απόψεως χρονικής (υλοποίηση μέσα στα προγραμ¬ 
ματισμένα χρονικά περιθώρια) και οικονομικής (πραγμα¬ 
τοποίησης μέσα στα προγραμματισμένα περιθώρια κό¬ 
στους), της υλοποίησης του προγραμματισμένου φυσικού 
αντικειμένου και της εξασφάλισης της ικανοποίησης των 
προσδοκιών των αντίστοιχων εντολέων. 

• Μέριμνα για την εφαρμογή από το Τμήμα των κάθε 
είδους οργανωτικών και διοικητικών διαδικασιών που 
απορρέουν από τους Κανονισμούς της Επιχείρησης. 

• Μέριμνα για την αξιολόγηση, την ανάπτυξη και την 
αξιοποίηση των γνώσεων, των ικανοτήτων και των εμπει¬ 
ριών του προσωπικού του Τμήματος, καθώς και για την 
διαμόρφωση στο Τμήμα καλών εργασιακών σχέσεων. 

• Άσκηση κάθε άλλης αρμοδιότητας που ανατίθεται από 
τα όργανα διοίκησης, από το Διευθυντή ή προβλέπεται 
από τους Κανονισμούς της Επιχείρησης. 

• Εισήγηση προς το Διευθυντή της ανάπτυξης συγκεκρι¬ 
μένων συνεργασιών με τρίτους φορείς για την από κοινού 
ανάληψη δράσεων που αφορούν στο Τμήμα. 

• Κατανομή της εργασίας στο προσωπικό του Τμήμα¬ 
τος και καθοδήγησή του στην άσκηση των καθηκόντων 
του. Παρακολούθηση και έλεγχος της παρουσίας και της 
υπηρεσιακής συμπεριφοράς του προσωπικού, για τους 
οποίους συντάσσει τις ετήσιες εκθέσεις αξιολόγησης. 

• Έλεγχος και μονογραφή όλων των εγγράφων που 
συντάσσονται από το προσωπικό του Τμήματος. 

• Συμμετοχή στο Συμβούλιο Συντονισμού. 

• Συμμετοχή στην υλοποίηση του έργου του Τμήματος. 

Άρθρο 8 

Αρμοδιότητες Νομικού Συμβούλου 

Ο Νομικός Σύμβουλος έχει τις εξής αρμοδιότητες: 

α. Γνωμοδότηση και παροχή συμβουλών προς τη Διεύ¬ 
θυνση ή τις Υπηρεσίες της ΕΠΙΧΕΙΡΗΣΗΣ. 

β. Ενημέρωση των Υπηρεσιών της ΕΠΙΧΕΙΡΗΣΗΣ επί των 
διατάξεων της νομοθεσίας και νομολογίας σε θέματα 
που τις αφορούν. 

γ. Νομική υποστήριξη κατά την κατάρτιση των κάθε 
είδους συμβάσεων, ιδιωτικών συμφωνητικών, διακηρύξεων 
(προμήθειες, παραγγελίες, εργολαβίες, μισθώσεις κ.λπ.). 

δ. Χειρισμός δικαστικών υποθέσεων και διαφορών της 
ΕΠΙΧΕΙΡΗΣΗΣ με τρίτους και υπεράσπιση των δικαιωμά¬ 
των και συμφερόντων της. 

Άρθρο 9 

Αρμοδιότητες Τεχνικής Υπηρεσίας 

9.1 Αρμοδιότητες Διευθυντού Τεχνικής Υπηρεσίας 

Ο Διευθυντής της Τεχνικής Υπηρεσίας προΐσταται όλων 
των τεχνικών υπηρεσιών και συντονίζει τις εργασίες τους 
δίνοντας τις κατάλληλες οδηγίες προς τους προϊστα¬ 
μένους των τμημάτων. Είναι υπεύθυνος απέναντι στον 
Γ ενικό Διευθυντή για τις πράξεις ή και παραλείψεις των 
τεχνικών υπηρεσιών των οποίων προΐσταται. 

Ο Διευθυντής της Τεχνικής Υπηρεσίας: 

- Διοικεί, παρακολουθεί, ελέγχει και εποπτεύει την εκ¬ 
πόνηση των μελετών και την εκτέλεση των έργων της 

Δ.Ε.Υ.Α. και είναι προσωπικά υπεύθυνος και υπόλογος 
στον Γενικό Διευθυντή για κάθε ανωμαλία που έχει σχέση 
με την εκτέλεση των έργων, την έγκαιρη προμήθεια υλι¬ 
κών, την επισκευή και συντήρηση των οικοδομικών εγκα¬ 
ταστάσεων και των δικτύων ύδρευσης και αποχέτευσης. 

- Ορίζει από τους τεχνικούς υπαλλήλους της υπηρεσίας 
του τους επιβλέποντες και τους βοηθούς τους για κάθε 
έργο, χωρίς να είναι απαραίτητο ο επιβλέπων να προέρ¬ 
χεται από το τμήμα, στο οποίο ανήκει το εκτελούμενο 
έργο και γενικά προβαίνει σε κάθε νόμιμη ενέργεια. Η 
πράξη ορισμού των επιβλεπόντων επικυρώνεται από τον 
Γ ενικό Διευθυντή και πρωτοκολλείται. 

- Σε συνεργασία με τον Γενικό Διευθυντή ορίζει από 
τους τεχνικούς υπαλλήλους της υπηρεσίας του τις επι¬ 
τροπές για την παραλαβή και τον έλεγχο της ποιότητας 
των υλικών των έργων και το χαρακτηρισμό των εδαφών. 

- Εγκρίνει το χρονοδιάγραμμα εργασιών των έργων, 
θεωρεί τους λογαριασμούς των αναδοχών των έργων 
και τους υποβάλλει στον Γ ενικό Διευθυντή. 

- Ασκεί όλες τις αρμοδιότητες της διευθύνουσας υπη¬ 
ρεσίας που καθορίζονται από τους ισχύοντες κάθε φορά 
νόμους για την εκτέλεση δημοσίων έργων. 

Ο Διευθυντής της Τεχνικής Υπηρεσίας είναι υπεύθυνος: 

- Για την κατανομή και συντονισμό των μεταφορικών 
μέσων, των μηχανημάτων και των άλλων μηχανικών μέ¬ 
σων στις διάφορες υπηρεσίες και τα εκτελούμενα έργα 
καθορίζοντας την προτεραιότητα. 

- Για την εποπτεία και σωστή λειτουργία των τμημά- 
των'Υδρευσης - Αποχέτευσης, Αντλιοστασίων και Εγκατ. 
Επεξεργασίας Λυμάτων. 

- Για την εποπτεία και την καλή εξυπηρέτηση των Κα¬ 
ταναλωτών. 

- Για την παρακολούθηση της αποδοτικότητας της Τ.Υ. 
και τη σύνταξη των εκθέσεων ατομικής αξιολόγησης. 

- Για την συνεργασία του τμήματος Προμηθειών της 
Δ.Ο.Υ. για την σύνταξη της συγγραφής υποχρεώσεων και 
τους όρους της διακήρυξης των διαγωνισμών που αφο¬ 
ρούν την προμήθεια τεχνικής φύσεως υλικών, εργαλείων 
και μηχανημάτων όπως αυτά προβλέπονται από τον Κα¬ 
νονισμό Προμηθειών. 

- Για την εποπτεία του Γ ραφείου Μελετών και έργων 
Ύδρευσης - Αποχέτευσης καθώς και πόσης φύσεως τε¬ 
χνικής μελέτης. 

- Για την εισήγηση στο Γ ενικό Διευθυντή για την εκμί- 
σθωση μηχανημάτων, μεταφορικών μέσων κ.λπ. εφόσον τα 
ίδια μέσα της επιχείρησης δεν επαρκούν ή δεν μπορούν ν' 
ανταποκριθούν στις ανάγκες από άποψη χρόνου κατόπιν 
εισήγησης των αρμοδίων υπευθύνων. 

Ο Διευθυντής της Τεχνικής Υπηρεσίας καταρτίζει με τη 
βοήθεια και τη συνεργασία των υπευθύνων των τμημάτων 
της Υπηρεσίας που προΐσταταί: 

- Το ετήσιο πρόγραμμα κατασκευής, επέκτασης και συ¬ 
ντήρησης των δικτύων ύδρευσης, αποχέτευσης και των 
συναφών με αυτά εγκαταστάσεων. 

- Το ετήσιο πρόγραμμα επενδύσεων για το επόμενο 
έτος και τα επόμενα αυτού τέσσερα έτη αναφέροντας 
και το προβλεπόμενο κόστος αυτών. 

- Υποβάλλει τα παραπάνω προγράμματα στον Γενικό 
Διευθυντή 45 μέρες πριν από την έναρξη του έτους που 
αφορούν. 

- Παρέχει εγκαίρως στο γενικό διευθυντή τα απαραί¬ 
τητα στοιχεία για τη κατάρτιση του ετήσιου προϋπολο¬ 
γισμού εσόδων και εξόδων. Παρέχει έγκαιρα για κάθε 
επόμενο τρίμηνο στη Δ.Ο.Υ. τις απαραίτητες πληροφορίες 
για τις κατά εβδομάδα απαιτούμενες εκταμιεύσεις προς 


αντιμετώπιση των πληρωμών εκτέλεσης των έργων του 
προγράμματος. 

- Ελέγχει και θεωρεί τις τεχνικές μελέτες καθώς και τις 
πιστοποιήσεις των έργων. 

- Παρακολουθεί και ελέγχει τη συμμόρφωση των υπη¬ 
ρεσιών που προΐσταταί προς τις αποφάσεις και εντολές 
του Διοικητικού Συμβουλίου και του Γ ενικού Διευθυντή 
για τις παραγγελίες των αναγκαίων υλικών λειτουργίας 
των εγκαταστάσεων και εκτέλεσης των διαφόρων έργων. 

- Κατανέμει το εργατοτεχνικό προσωπικό που έχει 
τοποθετηθεί στην υπηρεσία τεχνικών υπηρεσιών μετα¬ 
ξύ των υπηρεσιών αυτής, ανάλογα με τις ανάγκες κάθε 
υπηρεσίας. 

- Λαμβάνει τα κατάλληλα μέτρα για την ασφάλεια των 
εργαζομένων με τη βοήθεια των αρμοδίων που είναι κατά 
περίπτωση υπεύθυνοι. Τη λήψη αυτών των μέτρων πρέπει 
να εισηγείται προς το Γ ενικό Διευθυντή. 

- Φροντίζει για τη τήρηση των διατάξεων της εργατικής 
νομοθεσίας εισηγούμενος τη λήψη μέτρων αρμοδίως. 

- Φροντίζει και αναθέτει στους υπεύθυνους των Τμη¬ 
μάτων του, την ευθύνη της διαφύλαξης των χρησιμο¬ 
ποιούμενων από τις υπηρεσίες τεχνικών μέσων, όπως 
μηχανημάτων, φορητών εργαλείων, μεταφορικών μέσων, 
επιστημονικών οργάνων, σκευών, επίπλων κ.λπ.. 

- Τον Διευθυντή Τεχνικής Υπηρεσίας, όταν απουσιάζει 
ή κωλύεται, τον αναπληρώνει κατόπιν απόφασης του Δι¬ 
οικητικού Συμβουλίου, υπάλληλος που έχει τα ίδια τυπικά 
προσόντα διορισμού μ' αυτόν. 

- Ο Διευθυντής Τεχνικής Υπηρεσίας έχει την ευθύνη της 
αστυνόμευσης των δικτύων ύδρευσης και αποχέτευσης 
σύμφωνα με το άρθρο 28 του Ν. 1069/80. 

9.2 Ο Προϊστάμενος της Τεχνικής Υπηρεσίας έχει τις 
παρακάτω αρμοδιότητες: 

1. Κατανέμει και συντονίζει την απασχόληση των μετα¬ 
φορικών μέσων, των μηχανημάτων και των άλλων μηχανι¬ 
κών μέσων στις διάφορες Υπηρεσίες και τα εκτελούμενα 
έργα καθορίζοντας την προτεραιότητα. 

2. Εισηγείται στο Διευθυντή για την εκμίσθωση μηχα¬ 
νημάτων, μεταφορικών μέσων κ.λπ.., εφόσον τα ίδια μέσα 
της Επιχείρησης δεν επαρκούν ή δεν μπορούν να αντα- 
ποκριθούν στις ανάγκες από άποψη χρόνου. 

3. Είναι υπεύθυνος απέναντι του Διευθυντή, για τις 
πράξεις ή και παραλείψεις των τεχνικών υπηρεσιών των 
οποίων προΐσταταί. 

4. Ο Προϊστάμενος Τεχνικών Υπηρεσιών καταρτίζει: 

α. Το ετήσιο πρόγραμμα κατασκευής, επέκτασης και 
συντήρησης των δικτύων ύδρευσης - αποχέτευσης και 
των συναφών με αυτά εγκαταστάσεων. 

β. Το ετήσιο πρόγραμμα επενδύσεων για το επόμενο 
έτος και τα επόμενα αυτού τέσσερα έτη, αναφέροντας 
και το προβλεπόμενο κόστος αυτών. 

Τα ανωτέρω (α) και (β) προγράμματα πρέπει να υπο¬ 
βάλλονται στο Διευθυντή 45 ημέρες πριν την έναρξη του 
έτους στο οποίο αφορούν. 

5. Ο Προϊστάμενος Τεχνικών Υπηρεσιών παρακολουθεί 
και ελέγχει τη συμμόρφωση των υπηρεσιών που προΐστα- 
ται προς τις αποφάσεις και εντολές του Διοικητικού Συμ¬ 
βουλίου και του Γ ενικού Διευθυντή, για τις παραγγελίες 
των αναγκαίων υλικών λειτουργίας των εγκαταστάσεων 
και εκτέλεσης των διαφόρων έργων. 

6. Είναι υποχρεωμένος να λαμβάνει τα κατάλληλα μέ¬ 
τρα για την ασφάλεια των εργαζομένων, με τη βοήθεια 
των αρμοδίων, κατά περίπτωση, Προϊσταμένων, σύμφωνα 
με τις αποφάσεις του Διοικητικού Συμβουλίου και του 
Διευθυντή. 

Σε περίπτωση επείγοντος και προς αποτροπή κινδύνων 
για την ασφάλεια των εργαζομένων, μπορεί να λαμβάνει 
τα απαραίτητα μέτρα ασφαλείας και να ενημερώνει το 
Γενικό Διευθυντή το δυνατό συντομότερο. 

Ο Προϊστάμενος Τεχνικών Υπηρεσιών επίσης με τη βο¬ 
ήθεια των αρμοδίων, μεριμνά, κατά περίπτωση, για την 
τήρηση των διατάξεων της εργατικής νομοθεσίας, ειση- 
γούμενος τη λήψη μέτρων αρμοδίως. 

7. Έχει την ευθύνη της αστυνόμευσης των δικτύων 
ύδρευσης και αποχέτευσης. 

8. Ελέγχει και ορίζει υπεύθυνο αποθήκης για τη διαφύ¬ 
λαξη των τεχνικών μέσων όπως μηχανημάτων, φορητών 
εργαλείων, μεταφορικών μέσων κ.λπ.. 

9.3 Η Τεχνική Υπηρεσία συγκροτείται στο Τμήμα Μελε- 
τών-Κατασκευών και στο Τ μήμα Λειτουργίας Συστημάτων, 
στα οποία προ'ί'σταται από ένας προϊστάμενος με τις 
ακόλουθες αρμοδιότητες αντίστοιχα: 

1. Τμήμα Μελετών - Κατασκευών με αρμοδιότητες: 

α. Εκπόνηση μελετών για τα απαιτούμενα τεχνικά έργα 
υποδομής των δικτύων ύδρευσης - αποχέτευσης ή ευθύνη 
επίβλεψης της εκπόνησής των από τρίτους. 

β. Κατάρτιση προδιαγραφών των μελετών που ανατί¬ 
θενται από τη Δ.Ε.Υ.Α.Θ. σε εξωτερικούς μελετητές και 
διενέργεια όλων των σχετικών με την ανάθεση μελετών 
διαδικασιών. 

γ. Κατάρτιση προϋπολογισμών των τεχνικών έργων 
ύδρευσης - αποχέτευσης, σύνταξη των σχετικών τευχών 
δημοπράτησης, διενέργεια όλων των σχετικών με τις δη- 
μοπρατήσεις διαδικασιών και κατάρτιση των σχετικών 
συμβάσεων. 

δ. Επίβλεψη εκτέλεσης των τεχνικών έργων, που εκτε- 
λούνται είτε με αυτεπιστασία είτε με ανάθεση σε τρίτους, 
κατάρτιση του χρονικού προγραμματισμού εκτέλεσης των 
έργων και κοστολογική παρακολούθησή τους. 

ε. Σύνταξη σχεδίου του ετήσιου προγράμματος κατα¬ 
σκευής των αναγκαίων συμπληρωματικών έργων στα δί¬ 
κτυα ύδρευσης - αποχέτευσης. 

2. Τμήμα Λειτουργίας Συστημάτων, το οποίο συγκρο¬ 
τείται σε:. 

2.1 Γ ραφείο Συντήρησης και νέων συνδέσεων με αρ¬ 
μοδιότητες: 

α. Τ ον προγραμματισμό των εργασιών συντήρησης των 
δικτύων και εγκαταστάσεων. 

β. Την εκτέλεση όλων των απαραίτητων εργασιών συ¬ 
ντήρησης των εξωτερικών και εσωτερικών δικτύων ύδρευ¬ 
σης - αποχέτευσης και επισκευής των σχετικών βλαβών. 

γ. Την τήρηση κοστολογικών στοιχείων που αφορούν 
στις εργασίες συντήρησης και επισκευών. 

δ. Συνεργασία με το Γ ραφείο Προμηθειών για την προ¬ 
μήθεια αναλώσιμων και υλικών απαραίτητων για την επι¬ 
σκευή των βλαβών και τη συντήρηση του ηλεκτρομηχα- 
νολογικού εξοπλισμού. 

ε. Τήρηση αρχείου μηχανημάτων, εργαλείων, οχημά¬ 
των κ.λπ.. και ενημέρωσή του με στοιχεία συντήρησης, 
επισκευής και απόδοσής του. 

στ. Σύνταξη σχεδίου του ετησίου προγράμματος προμη¬ 
θειών για τις εργασίες συντήρησης, επισκευής, αλλά και 
επέκτασης των ηλεκτρομηχανολογικών εγκαταστάσεων. 

ζ. Τον προγραμματισμό των νέων συνδέσεων με τα δί¬ 
κτυα ύδρευσης - αποχέτευσης, την ειδοποίηση των ιδι¬ 
οκτητών, την εκτέλεση των συνδέσεων, την τήρηση των 
σχετικών κοστολογικών στοιχείων, τη βεβαίωση των απο¬ 
λογιστικών δαπανών και τη διαβίβαση όλων των σχετικών 
στοιχείων στο Λογιστήριο προκειμένου να διενεργηθεί η 
διαδικασία είσπραξής τους. 


η. Την τήρηση καρτελών συντήρησης κάθε μηχανήματος 
και οχήματος. 

2.2. Γ ραφείο Λειτουργίας Δικτύων και Εγκαταστάσεων 
με αρμοδιότητες: 

α. Την παρακολούθηση όλων των σταδίων λειτουργίας 
των αντλιοστασίων, δικτύων και του μηχανολογικού και 
λοιπού εξοπλισμού της επιχείρησης (αντλιοστάσια, μηχα¬ 
νήματα, εργαλεία, οχήματα, κτίρια κ.λπ..). 

β. Την εκτέλεση των χημικών και μικροβιολογικών ανα¬ 
λύσεων δειγμάτων πόσιμου νερού, τη διασφάλιση της 
ποιότητάς του και την παρακολούθηση της ποιοτικής 
λειτουργίας των εγκαταστάσεων. 

γ. Τήρηση των σχετικών βιβλίων συντήρησης και λει¬ 
τουργίας των μηχανημάτων και εγκαταστάσεων. 

δ. Τη φύλαξη των εγκαταστάσεων άντλησης και επε¬ 
ξεργασίας του νερού. 

Μέχρι την ολοκληρωμένη συγκρότηση της Τεχνικής 
Υπηρεσίας της ΔΕΥΑΘ, η μελέτη, η επίβλεψη και οι δια¬ 
δικασίες διεκπεραίωσης των έργων μπορούν να γίνονται 
από τους μηχανικούς της Τεχνικής Υπηρεσίας του Δήμου 
Θερμαϊκού. 

Αρθρο 10 

Αρμοδιότητες Διοικητικής Οικονομικής Υπηρεσίας 

10.1 Διευθυντής Διοικητικής και Οικονομικής Υπηρεσίας 

Ο Διευθυντής Δ.Ο.Υ. προ'ί'σταται της Διοικητικής και 

Οικονομικής Υπηρεσίας συντονίζοντας τις εργασίες τους 
και είναι υπεύθυνος απέναντι στον Γ εν. Διευθυντή για τις 
πράξεις ή και τις παραλείψεις των υπηρεσιών που προΐ- 
σταται/Εχει τις αρμοδιότητες που ορίζονται στο άρθρο 
6.Α του παρόντος Κανονισμού. 

10.2 Αρμοδιότητες Προϊσταμένων Οικονομικού & Διοι¬ 
κητικού τμημάτων: 

1. Προ'ίστανται των οικονομικών και διοικητικών υπηρε¬ 
σιών αντίστοιχα και συντονίζουν τις εργασίες τους, δί¬ 
νοντας τις κατάλληλες οδηγίες προς τους υφισταμένους 
των υπηρεσιών του. 

2. Είναι υπεύθυνοι απέναντι του Διευθυντή για τις πρά¬ 
ξεις ή και παραλείψεις των διοικητικών και οικονομικών 
υπηρεσιών των οποίων προ'ίστανται. 

3. Καταρτίζουν και υποβάλλουν εγκαίρως στο γενικό 
Διευθυντή τον ετήσιο προϋπολογισμό εσόδων - εξόδων. 

4. Ευθύνονται για την έγκαιρη απογραφή και κατάρτιση 
του Ισολογισμού και των Οικονομικών Καταστάσεων της 
Επιχείρησης. Η ετήσια απογραφή των περιουσιακών στοι¬ 
χείων της Επιχείρησης πρέπει να έχει συντελεστεί μέσα 
σ’ ένα μήνα από τη λήξη κάθε ημερολογιακού έτους και η 
κατάρτιση του Ισολογισμού και των λοιπών οικονομικών 
καταστάσεων μέσα σε τρεις μήνες από τη λήξη κάθε 
ημερολογιακού έτους. 

10.3 Η Διοικητική-Οικονομική Υπηρεσία περιλαμβάνει: 

Α. Το Τμήμα Διοικητικών Υπηρεσιών: 

1. Γραφείο Διοικητικής Μέριμνας και Προμηθειών με 
αρμοδιότητες: 

α. Τήρηση μητρώου και αρχείων προσωπικού και δι¬ 
εξαγωγή όλων των διαδικασιών που σχετίζονται με τις 
κάθε φύσης διοικητικές υποθέσεις του προσωπικού (προ¬ 
σλήψεις, απολύσεις, βεβαιώσεις, πειθαρχικά, μισθοδοσία 
κ.λπ..). 

β. Διεκπεραίωση αλληλογραφίας του Διοικητικού Συμ¬ 
βουλίου και της Διεύθυνσης. Δακτυλογράφηση σχετικών 
κειμένων. 

γ. Διακανονισμός συσκέψεων, ακροάσεων και επικοινω¬ 
νιών του Διευθυντή. Τήρηση αρχείου Διεύθυνσης. 

δ. Υποβοήθηση του Διευθυντή στη σύνταξη ημερήσιας 
διάταξης κάθε συνεδρίασης του Διοικητικού Συμβουλίου 
(η σύνταξη της Η.Δ. είναι τυπικά ευθύνη του Προέδρου 
της Επιχείρησης) και ενημέρωση των μελών του. 

ε. Τήρηση πρακτικών και αποφάσεων του Διοικητικού 
Συμβουλίου, καθώς και του αντίστοιχου αρχείου. 

στ. Δακτυλογράφηση, αναπαραγωγή, πρωτοκόλληση και 
διακίνηση αλληλογραφίας της Επιχείρησης. 

ζ. Οργάνωση, ταξινόμηση και τήρηση του γενικού αρ¬ 
χείου της ΕΠΙΧΕΙΡΗΣΗΣ. 

η. Μέριμνα για την εκτέλεση βοηθητικών διοικητικών 
εργασιών (κλητήρες, καθαριστές, συντηρητές γραφείων 
κ.λπ..). 

θ. Συγκέντρωση παραγγελιών εξοπλισμού, εξαρτημάτων 
και υλικών σύμφωνα με τις ανάγκες όλων των Τμημάτων. 

ι. Προγραμματισμός διενέργειας προμηθειών σύμφωνα 
με τις παραπάνω παραγγελίες. 

ια. Διεκπεραίωση διαδικασιών προμήθειας εξοπλισμού, 
εξαρτημάτων και υλικού, σύμφωνα με τους ισχύοντες 
κανονισμούς (έρευνα αγοράς, διενέργεια διαγωνισμών, 
προετοιμασία σχεδίων συμβάσεων κ.λπ..). 

ιβ. Ποιοτική και ποσοτική παραλαβή εξοπλισμού, εξαρ¬ 
τημάτων και υλικού. 

ιγ. Συγκέντρωση των δικαιολογητικών παραλαβής και 
παράδοση στο Λογιστήριο για εξόφληση των αντίστοιχων 
τιμολογίων. 

ιδ. Τήρηση αρχείων προμηθειών και προμηθευτών, 
ιε. Τήρηση των διαδικασιών παραλαβής, αποθήκευσης 
και χορήγησης αναλώσιμων παγίων υλικών και ανταλ¬ 
λακτικών. 

ιστ. Έλεγχος αποθεμάτων με βάση το πρόγραμμα προ¬ 
μηθειών. 

ιζ. Τήρηση αρχείων αποθήκης και διενέργεια απογρα- 
φών. 

Β. Το Τμήμα Οικονομικών Υπηρεσιών: 

1. Λογιστήριο 

Έχει τις ακόλουθες αρμοδιότητες: 
α. Τήρηση των πάσης φύσεως στοιχείων χρέωσης των 
καταναλωτών για την κατανάλωση νερού, τη χρήση δι¬ 
κτύων κ.λπ.. 

β. Τήρηση των διαδικασιών απεικόνισης των οικονομι¬ 
κών πράξεων της ΕΠΙΧΕΙΡΗΣΗΣ (Λογαριασμοί λογιστικού 
σχεδίου, βιβλία, καταστάσεις κ.λπ..), σύμφωνα με το υφι¬ 
στάμενο λογιστικό σχέδιο. 

γ. Τήρηση των διαδικασιών προετοιμασίας των παρα¬ 
στατικών για τη διενέργεια κάθε είδους εισπράξεων ή 
πληρωμής δαπανών της ΕΠΙΧΕΙΡΗΣΗΣ. 

δ. Διαμόρφωση και παρακολούθηση ταμειακού προ¬ 
γράμματος της ΕΠΙΧΕΙΡΗΣΗΣ. 

ε. Παροχή στοιχείων για την κοστολόγηση των έργων 
και υπηρεσιών της ΕΠΙΧΕΙΡΗΣΗΣ. 

στ. Διαμόρφωση στοιχείων Ισολογισμού και παροχή 
κάθε είδους στοιχείων για τη διαμόρφωση των οικονο¬ 
μικών προγραμμάτων της ΕΠΙΧΕΙΡΗΣΗΣ. 

ζ. Παραλαβή ταμείου σε καθημερινή βάση, των δικαι- 
ολογητικών από το ταμείο και έλεγχος του υπολοίπου. 

η. Σύνταξη των καταστάσεων των αποδοχών του προ¬ 
σωπικού και απόδοση των κρατήσεων στους αρμόδιους 
ασφαλιστικούς φορείς. 

θ. Λογιστική τήρηση της αποθήκης και παρακολούθηση 
της κίνησης και απογραφής των αποθεμάτων. 

2. Ταμείο 

Έχει τις ακόλουθες αρμοδιότητες: 
α. Διενέργεια των εισπράξεων και των πληρωμών της 
ΕΠΙΧΕΙΡΗΣΗΣ. 


β. Τήρηση των διαδικασιών απεικόνισης των ταμειακών 
πράξεων στα αντίστοιχα βιβλία και παραστατικά του Τα¬ 
μείου. 

Αρθρο 11 

Θέσεις εργασίας, ειδικότητες και 
ανώτατος αριθμός τακτικού προσωπικού 

11.1 Το προσωπικό της ΕΠΙΧΕΙΡΗΣΗΣ διακρίνεται σε τα¬ 
κτικό και έκτακτο. 

Τακτικό προσωπικό είναι αυτό που κατέχει θέσεις ερ¬ 
γασίας, οι οποίες προβλέπονται στην παράγραφο 11.4 
του παρόντος Κανονισμού Εσωτερικής Υπηρεσίας και 
συνδέεται με την ΕΠΙΧΕΙΡΗΣΗ με σχέση εργασίας ιδιωτι¬ 
κού δικαίου αορίστου χρόνου. 

Έκτακτο προσωπικό είναι αυτό που προσλαμβάνεται 
από την ΕΠΙΧΕΙΡΗΣΗ για την κάλυψη παροδικών και έκτα¬ 
κτων αναγκών, όπως αυτές καθορίζονται στο Αρθρο 12 
του παρόντος Κανονισμού Εσωτερικής Υπηρεσίας και 
συνδέεται με την Επιχείρηση με σύμβαση εργασίας ιδι¬ 
ωτικού δικαίου ορισμένου χρόνου ή έργου. 

11.2 Κάθε εργαζόμενος που ανήκει στο τακτικό προσω¬ 
πικό, κατέχει μια συγκεκριμένη θέση εργασίας, ο τίτλος 
της οποίας αντιστοιχεί κατά το δυνατό στο πραγματικό 
της περιεχόμενο. Η ανάληψη της ευθύνης από έναν ερ¬ 
γαζόμενο περισσοτέρων από μια θέση εργασίας, γίνεται,, 
εάν κριθεί σκόπιμο, με εισήγηση του Διευθυντή στο Δι¬ 
οικητικό Συμβούλιο. 

11.3 Σε κάθε διοικητική ενότητα της ΕΠΙΧΕΙΡΗΣΗΣ προ- 
βλέπονται συγκεκριμένες θέσεις εργασίας, σύμφωνα με 
τον πίνακα της παραγράφου 11.4. 

11.4 Οι θέσεις εργασίας των διοικητικών ενοτήτων της 
ΕΠΙΧΕΙΡΗΣΗΣ είναι: 

ΑΠΑΙΤΟΥΜΕΝΟ ΤΑΚΤΙΚΟ ΠΡΟΣΩΠΙΚΟ ΕΠΙΧΕΙΡΗΣΗΣ 


Το απαιτούμενο τακτικό προσωπικό της επιχείρησης 
είναι όπως στον πίνακα που ακολουθεί: 


Ειδικότητες 

Αριθμός 

Μορφωτικό 

Επίπεδο 

ΟΙΚΟΝΟΜΙΚΟΥ-ΔΙΟΙΚΗΤΙΚΟΥ 

2 

ΠΕ-ΤΕ 

ΗΛΕΚΤΡΟΛΟΓΩΝ/ 
ΜΗΧΑΝΟΛΟΓΩΝ ΜΗΧΑΝΙΚΩΝ 

1 

ΤΕ 

ΔΙΟΙΚΗΤΙΚΟΥ- ΟΙΚΟΝΟΜΙΚΟΥ 

1 

ΔΕ 

ΤΕΧΝΙΤΗΣ ΥΔΡΑΥΛΙΚΟΣ 

2 

ΔΕ 

ΚΑΤΑΜΕΤΡΗΤΗΣ 

1 

ΔΕ 

ΚΛΗΤΗΡΑΣ 

1 

ΥΕ 

ΕΡΓΑΤΕΣ ΓΕΝΙΚΩΝ 
ΚΑΘΗΚΟΝΤΩΝ 

1 

ΥΕ 

ΣΥΝΟΛΟ 

9 



Γ ενικό Σύνολο τακτικού προσωπικού εννέα (9) άτομα. 

11.5 Ο αριθμός του τακτικού προσωπικού της ΕΠΙΧΕΙ¬ 
ΡΗΣΗΣ ανέρχεται στους 9 εργαζόμενους. Σε περίπτω¬ 
ση επέκτασης των δραστηριοτήτων της Επιχείρησης ο 
αριθμός αυτός μπορεί να αυξηθεί με τροποποίηση του 
παρόντος Οργανισμού, η οποία θα περιλαμβάνει τις νέες 
απαιτούμενες ειδικότητες και το νέο απαιτούμενο αριθμό 
προσωπικού. 

Άρθρο 12 

Έκτακτο Προσωπικό 

12.1 Με απόφαση του Διοικητικού Συμβουλίου της 
ΕΠΙΧΕΙΡΗΣΗΣ και με σκοπό την εκπόνηση των μελε¬ 
τών ή την εκτέλεση εργασιών επίβλεψης, σχεδιασμού, 
προγραμματισμού, οργάνωσης κ.λπ.. είναι δυνατόν να 

προσλαμβάνεται με σύμβαση ορισμένου χρόνου ή έργου 
έκτακτο προσωπικό για κάλυψη των παραπάνω ανα¬ 
γκών. Το προσωπικό αυτό πρέπει να έχει αποδεδειγμένη 
κατάρτιση ή εμπειρία πάνω στο ειδικό θέμα για το οποίο 
συνάπτεται η σύμβαση. 

12.2 Επίσης μπορεί να προσλαμβάνεται έκτακτο προσω¬ 
πικό με σύμβαση ιδιωτικού δικαίου για την αντιμετώπιση 
κατεπειγουσών υπηρεσιακών αναγκών εμφανιζομένων 
στις περιπτώσεις: 

α. Κενώσεως θέσεων και μέχρι πληρώσεως αυτών. 

β. Απουσίες τακτικού προσωπικού λόγω αδειών (κανο¬ 
νικών, κυήσεων και τοκετού), αδικαιολογήτου απουσίας 
κ.λπ. και για το αντίστοιχο χρονικό διάστημα. 

γ. Κάλυψης εποχιακών ή άλλων περιοδικών ή μόνιμου 
χαρακτήρα αναγκών, που δεν εμπίπτουν σε μια από τις 
(α) και (β) περιπτώσεις και για ορισμένο πάντοτε χρόνο, 
καθοριζόμενο από το Διοικητικό Συμβούλιο, δυνάμενο να 
παραταθεί ανάλογα με τις ανάγκες για τις οποίες έγινε 
η πρόσληψη. 

12.3 Η πρόσληψη έκτακτου προσωπικού ενεργείται δί 
αποφάσεως του Δ.Σ., ως ο νόμος ορίζει κάθε φορά. Η 
σύμβαση εργασίας ορισμένου χρόνου λογίζεται καταρ- 
τισθείσα από της αναλήψεως υπηρεσίας και λύεται αυ¬ 
τοδικαίως όταν λήξει ο χρόνος διάρκειας της, χωρίς κα¬ 
ταβολή ουδεμίας αποζημίωσης. Για την αυτοδίκαια λύση 
της συμβάσεως εργασίας εκδίδεται διαπιστωτική πράξη 
από το αρμόδιο για την πρόσληψη όργανο. Οι αποδοχές 
του έκτακτου προσωπικού ρυθμίζονται με απόφαση του 
Δ.Σ., λαμβανομένων υπόψη των συλλογικών συμβάσεων 
γενικών ή κλαδικών. 

12.4 Το σύνολο του έκτακτου προσωπικού ορίζεται έως 
τα πενήντα (50) άτομα. 

Αρθρο 13 

Προσόντα του τακτικού προσωπικού της Επιχείρησης 

1. Το προσωπικό της Επιχείρησης διακρίνεται σε τακτικό 
και έκτακτο. Τακτικό προσωπικό είναι αυτό που κατέχει 
θέσεις εργασίας οι οποίες προβλέπονται στο Αρθρο 11 
του παρόντος Εσωτερικού Κανονισμού Υπηρεσιών και 
συνδέεται με την Επιχείρηση με σχέση εργασίας ιδιωτι¬ 
κού δικαίου αορίστου χρόνου. Οι δικηγόροι συνδέονται 
με σχέση έμμισθης εντολής. Έκτακτο προσωπικό είναι 
αυτό που προσλαμβάνεται από την Επιχείρηση και συν¬ 
δέεται με αυτήν με σύμβαση εργασίας ιδιωτικού δικαίου 
ορισμένου χρόνου. 

2. Τα προσόντα του τακτικού προσωπικού της Επιχεί¬ 
ρησης καθορίζονται από το Π.Δ. 50/2-3-01 (ΦΕΚ 39 Α'): 
«Καθορισμός των προσόντων διορισμού σε θέσεις φορέων 
του δημόσιου τομέα», όπως ισχύουν κάθε φορά. 

3. Τα τυπικά προσόντα του τακτικού προσωπικού της 
Επιχείρησης διακρίνονται σε γενικά προσόντα, που απο¬ 
τελούν απαραίτητες προϋποθέσεις για την πλήρωση των 
κενών θέσεων και σε ειδικά προσόντα. Τα ειδικά προσόντα 
διακρίνονται σε απαραίτητα και προαιρετικά. 

4. Στον Κανονισμό Προσωπικού καθορίζονται τα γενικά- 
τυπικά και τα ειδικά απαραίτητα προσόντα για τη πλήρω¬ 
ση των κενών θέσεων. Επί πλέον των γενικών και ειδικών 
προσόντων με απόφαση του Διοικητικού Συμβουλίου και 
με την προκήρυξη της πρόσληψης μπορεί να καθορίζονται 
και λοιπά τυχόν πρόσθετα προσόντα. 

5. Στην προκήρυξη πρόσληψης είναι δυνατό να προβλέ- 
πονται και ουσιαστικά προσόντα, τα οποία αξιοποιούνται 
στη διαδικασία επιλογής των υποψηφίων μέσω ατομικής 
συνέντευξης. 


6. Γ ια τις ειδικότητες όπου, από την ισχύουσα νομοθε¬ 
σία, επιβάλλεται η απόκτηση άδειας ή Πιστοποιητικού για 
την άσκηση του αντίστοιχου επαγγέλματος, η απαιτούμε- 
νη, στην περίπτωση αυτή, άδεια άσκησης επαγγέλματος 
ή το Πιστοποιητικό Επαγγελματικής Ικανότητας ορίζεται 
ως απαραίτητο τυπικό προσόν. 

7. Στην προκήρυξη πρόσληψης θα πρέπει να αναφέρονται 
επίσης τα απαραίτητα δικαιολογητικά που αποδεικνύουν τα 
γενικά και ειδικά τυπικά προσόντα των υποψηφίων. 

Άρθρο 14 

Ειδικές Συνεργασίες 

Με απόφαση του Διοικητικού Συμβουλίου της Επιχείρη¬ 
σης και με σκοπό την εκπόνηση μελετών, την εκτέλεση 
εργασιών σχεδιασμού, προγραμματισμού, οργάνωσης, την 
επίβλεψη μελετών, έργων και την εκτέλεση διαφόρων 
εργασιών, είναι δυνατόν να ανατίθεται παροχή υπηρεσιών 
σε επιστημονικό ή άλλο ειδικευμένο προσωπικό, όπως 
ορίζεται στο Π.Δ. 28/80. Το προσωπικό αυτό πρέπει να έχει 
αποδεδειγμένη θεωρητική κατάρτιση ή εμπειρία πάνω στο 
ειδικό θέμα για το οποίο του ανατίθεται η υπηρεσία. Στην 
ανάθεση παροχής υπηρεσιών αναφέρεται το συγκεκριμέ¬ 
νο αντικείμενο του έργου που θα εκτελεστεί, το χρονικό 
διάστημα που απαιτείται για την ολική ή τμηματική πα¬ 
ράδοση του έργου και τα δικαιώματα και οι υποχρεώσεις 
του συνεργάτη της Επιχείρησης. 

Αρθρο 15 
Λοιπές Ρυθμίσεις 

1. Οι υπηρετούντες στην Επιχείρηση τακτικοί υπάλληλοι, 
κατά την έναρξη της ισχύος του παρόντος Κανονισμού, 
κατατάσσονται σε θέσεις αντίστοιχες των τυπικών προ¬ 
σόντων τους. 

2. Η κατανομή του προσωπικού στις επί μέρους διοι¬ 
κητικές ενότητες γίνεται με απόφαση του Δ.Σ., μετά από 
εισήγηση του Διευθυντή, ανάλογα με τις εκάστοτε λει¬ 
τουργικές ανάγκες όλων των υπηρεσιών της Επιχείρησης 
και τα προσόντα του προσωπικού. 

3. Ο Υπεύθυνος Τμήματος σε περίπτωση απουσίας ή 
κωλύματος ή κενής θέσης αναπληρώνεται με απόφαση 
του Διευθυντή. 

4. Οι θέσεις προσωπικού που συνιστώνται με τον πα¬ 
ρόντα Κανονισμό, δεν είναι απαραίτητο να καλύπτονται 
όλες. Η πλήρωσή τους και ο αριθμός των στελεχών ανά 
θέση εργασίας, εξαρτάται από τις εκάστοτε λειτουργικές 
ανάγκες των υπηρεσιών και τις οικονομικές δυνατότητες 
της Επιχείρησης. 

ΑΚΡΟΤΕΛΕΥΤΙΟ ΑΡΘΡΟ: ΚΑΛΥΨΗ ΔΑΠΑΝΗΣ 

Από την απόφαση αυτή προκαλείται δαπάνη ύψους 
364.000,00 ευρώ για το έτος 2013 , που θα καλυφθεί 
από τους Κ.Α: 04.60.00.0100, 04.60.00.0101, 04.60.03.000, 
04.60.03.0000 και του προϋπολογισμού της Δ.Ε.Υ.Α. Δήμου 
Θερμαϊκού. 

Γ ια τα επόμενα έτη προκαλείται ετήσια δαπάνη ύψους 
728.000,00 ευρώ η οποία θα προβλέπεται στους αντίστοι¬ 
χους προϋπολογισμούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 19 Μαΐου 2013 

Ο Γ ενικός Γ ραμματέας 
Αποκεντρωμένης Διοίκησης 
ΑΘΑΝΑΣΙΟΣ Ν. ΚΑΡΟΥΝΤΖΟΣ 

